Savoia-Marchetti SM.79 Sparviero

Το **Savoia-Marchetti SM.79 ''Sparviero*** ήταν ιταλικό τρικινητήριο μέσο [[βομβαρδιστικό αεροσκάφος|βομβαρδιστικό]] που αναπτύχθηκε και κατασκευάστηκε από την εταιρεία [[Savoia-Marchetti]]. Ίσως το πιο γνωστό ιταλικό αεροσκάφος του [[ΒΠΠ|Β΄ Παγκοσμίου Πολέμου]], ήταν εύκολα αναγνωρίσιμο εξαιτίας της χαρακτηριστικής «καμπούρας» στην άνω ράχη της [[άτρακτος|ατράκτου]] του και -σύμφωνα με αναφορές- τα πληρώματά του το αποκαλούσαν *il gobbo maledetto*, δηλαδή «ο καταραμένος καμπούρης».

Το SM.79 αναπτύχθηκε στις αρχές της δεκαετίας του 1930. Ήταν ένα χαμηλοπτέρυγο [[μονοπλάνο]] μικτής ξύλινης και μεταλλικής κατασκευής, σχεδιασμένο ως ένα ταχύτατο αεροσκάφους μεταφοράς οκτώ επιβατών, ικανό να ξεπεράσει όλα τα σύγχρονά του. Ωστόσο, το δυναμικό του ως πολεμικό αεροσκάφος σύντομα τράβηξε την προσοχή της ιταλικής κυβέρνησης. Πραγματοποίησε την πρώτη του πτήση στις 28 Σεπτεμβρίου 1934 και τα πρώιμα μοντέλα του τύπου κατέγραψαν 26 παγκόσμια ρεκόρ μεταξύ 1937 και 1939, γεγονός που το κατέστησε για ένα διάστημα το ταχύτερο μέσο βομβαρδιστικό στον κόσμο. Ως εκ τούτου θεωρήθηκε γρήγορα αντικείμενο εθνικού κύρους στη [[Φασιστική Ιταλία]], προσελκύοντας σημαντική κρατική υποστήριξη και χρησιμοποιούμενο συχνά ως μέσο [[προπαγάνδα]]ς. Αεροσκάφη αυτού του τύπου λάμβαναν τακτικά μέρος σε διαγωνισμούς ταχύτητας και αεροπορικούς αγώνες και συχνά νικούσαν σε αυτούς.

Τα SM.79 έλαβαν το βάπτισμα του πυρός στον [[Ισπανικός Εμφύλιος Πόλεμος|Ισπανικό Εμφύλιο Πόλεμο]]. Σε αυτό το πολεμικό θέατρο επιχειρούσαν συνήθως χωρίς συνοδεία [[μαχητικό αεροσκάφος|μαχητικών]], βασιζόμενα στην σχετικά υψηλή τους ταχύτητα προκειμένου να αποφύγουν την αντίπαλη αεροπορία. Παρόλο που υπήρξαν ορισμένα προβλήματα, τα οποία σε κάποιες περιπτώσεις επιλύθηκαν, η απόδοση των SM.79 στην Ισπανία θεωρήθηκε ενθαρρυντική και οδήγησε στην απόφαση να αποτελέσει ο τύπος αυτός την ραχοκοκαλιά της δύναμης βομβαρδισμού της [[Ιταλική Βασιλική Αεροπορία|Ιταλικής Βασιλικής Αεροπορίας]] (*Regia Aeronautica*). Τόσο η [[Βασίλειο της Γιουγκοσλαβίας|Γιουγκοσλαβία]] όσο και η [[Βασίλειο της Ρουμανίας|Ρουμανία]] αποφάσισαν να προμηθευτούν SM.79 για τις δικές τους αεροπορικές δυνάμεις. Περίπου 600 SM.79-I και –II βρίσκονταν σε υπηρεσία όταν η Ιταλία εισήλθε στον [[ΒΠΠ|Β΄ Παγκόσμιο Πόλεμο]] και χρησιμοποιήθηκαν σε όλα τα θέατρα επιχειρήσεων στα οποία πολέμησαν οι Ιταλοί.

Τα Savoia χρησιμοποιήθηκαν σε διάφορους ρόλους κατά τη διάρκεια του πολέμου, αρχικά κυρίως ως βομβαρδιστικά ή [[μεταγωγικό αεροσκάφος|μεταγωγικά]]. Χάρη στο πρωτοποριακό έργο της «Ειδικής Μονάδας Αεροτορπιλισμού», η Ιταλία αξιοποίησε τα αεροσκάφη αυτά ως [[τορπιλοπλάνο|τορπιλοπλάνα]], ρόλος στον οποίο σημείωσαν αξιοσημείωτες επιτυχίες εναντίον των συμμαχικών ναυτικών δυνάμεων στο μεσογειακό θέατρο του πολέμου.  Ήταν το πολυπληθέστερο ιταλικό βομβαρδιστικό της σύρραξης καθώς ολοκληρώθηκαν περίπου 1.300 μονάδες. Ορισμένα *Sparviero'' παρέμειναν σε υπηρεσία και μεταπολεμικά, έως το 1952, με την Ιταλική Πολεμική Αεροπορία.

## Δείτε επίσης

; Συγκρίσιμα αεροσκάφη
* Armstrong Whitworth Whitley
* Douglas B-18 Bolo
* Fiat BR.20 Cicogna
* Handley Page Hampden
* Heinkel He 111
* Ilyushin DB-3
* Junkers Ju 86
* Mitsubishi G3M

; Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Εξωτερικοί σύνδεσμοι
* 

Κατηγορία:Βομβαρδιστικά αεροσκάφη
Κατηγορία:Μεταγωγικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη Savoia-Marchetti
Κατηγορία:Εμβολοκινητήρια στρατιωτικά αεροσκάφη